**Биографија**

ДР БОРИСЛАВ СТОЈКОВ,

редовни професор Универзитета у Београду, Географски факултет –одсек за просторно планирање (у пензији)

* Рођен у Београду 17. октобра 1941. Основну школу и класичну гимназију завршио у Сарајеву 1959. Архитектонски факултет завршио на Архитектонском факултету у Београду 1963. Магистратуру обавио на Архитектонском факултету у Београду стекавши звање магистра урбанистичких наука. Звање доктора урбанистичких наука стекао на Архитектонско-урбанистичком факултету Универзитета у Сарајеву 1991. Специјализацију из области регионалног планирања обавио на Масачусетском институту за технологију (M.I.T.) у Кембриџу, САД, 1970/71. Стручно усавршавање из области регионалног планирања обавио на Standing Conerence for South East England у Лондону 1974 и V.B.B. у Гетеборгу 1975, Шведска.
* На Географском факултету Универзитета у Београду почео да ради као доцент 1992, ванредни професор постао 1998 а редовни професор (2002). У том периоду предавао на редовним студијама два предмета: Методе просторног планирања и Урбанизам. На магистарским студијама предавао oд 2002 до 2009 За то време већи број магистара и мастера као и 5 доктора наука је стекло звање код њега као ментора. У истом периоду три године је предавао на Грађевинском факултету Универзитета Нови Сад, у Суботици, а једну годину на Мегатренд универзитету у Београду. На Универзитету у Трсту предавао три године (2003-2005) на магистарским студијама на Економском и Архитектонском факултету, на Техничком универзитету у Бечу гостовао као предавач и ментор на мастер студијама, а у Дрездену као предавач и ко-ментор на докторским студијама, предавања у Манчестеру, Глазгову, Прагу, Братислави и др. Научна област која је све време била у основи његовог ангажовања је била просторно планирање и тематика града (урбанизам).
* У току стручне и научне каријере, од 1966. До 2012. радио је, поред наведених академских институција, и у: Урбанистичком заводу Београда као директор урбанизма до 1981, у Инвест-бироу као директор пројектантског бироа до 1990, у Институту за урбанизам и архитектуру као директор сектора за планирање до 2002, у Министарству за урбанизам као помоћник министра од 1989 до 1991, у Агенцији за смештај избеглица у Србији као директор 1991. до 1992, и у Републичкој агенцији за просторно планирање као директор 2008. до 2012.
* У научном делу свог ангажовања има објављених преко 200 научних радова из области урбанизма и просторног планирања у земљи и иностранству. Објавио је на Географском факултету уџбеник Методе просторног планирања. Има 3 објављене монографије: Урбографија, Методе анализе и синтезе у просторном планирању, План и судбина града, European Cities in Transition 2011- Southern Subregion (са три коаутора који су обрадили три друга региона Европе)као и 25 књига као уредник и аутор, од којих су важније: Основе стратегије обнове града (три са Руском академијом инжењерских наука-РАИН), Два града-перспективе обнове Панчева и Красногорска (са РАИН), Град у променама (са РАИН) , Традиција и српско црквено градитељство, Обнова Приштине у условима одрживог развоја, Урбани развој Призрена, Урбанизам Европе, Регулациони план, урбанистички пројекат и план парцелације, Danubian and Other Planning Issues, Metropolitan Networking in CADSES Area, Београд и његов регион, Просторно планирање у Србији 2012, European Cities in Transition 2011 (9 држава Јужне Европе), Урбани изазови Београда 2012, итд. Чланке је објављивао у научним публикацијама Србије, Босне и Херцеговине, Аустрије, Словачке, Немачке (Спрингер) и др.
* Био је руководилац научног пројекта Обнова градова Србије, у Институту за архитектуру и урбанизам Србије 1997-2002, и учесник у другим научним пројектима на Географском факултету. Био покретач и главни уредник часописа Territorium на Географском факултету у Београду. Редовни је члан Академије инжењерских наука Србије.
* Има преко 110 стручних радова из области архитектуре, урбанизма и просторног планирања. Међу најзначајнијим се истичу: архитектонско решење (аутор) јавне гараже у Масариковој улици у Београду, урбанистички планови за Славију, луку Бар, булевар Војводе Степе, Генерални урбанистички план Београда 1972-2000, ГУП Обреновца 1974 и 1996, Босански Брод, Бијељину, Јагодину, Приштину, Призрен, и др. Просторне планове водио и радио за град Београд (1975, 2004, 2010), Суботицу, Кладово, Смедерево, Власину, Лесковац и др. Водио и радио стратегије развоја Републике Србије, општине Суботица, Смедерево, АП Војводине (радио део просторног развоја) и града Београда. Био координатор научног дела Регионалног просторног плана АП Војводине 2011-2021. Водио и радио Просторни план Републике Србије 1990 (до фазе нацрта Плана) а водио Просторни план Републике Србије 2010-2020 са Програмом имплементације ППРС 2011-2015 као и Просторни план Републике Српске 2015. Радио као члан научних и стручних тимова на стратегијама просторног развоја централне и југоисточне Европе као што су: Vision Planet, ЕСТИА, Planet CenSE, UTN, Adriatica, Danube Area, и др. Поред тога, из хобија, објавио две књиге: Успење аутомобила 1930-1956, и Филм и музика.
* Био члан бројних научних и стручних форума и комисија. Био председник Друштва архитеката Београда (1985-1999), Удружења урбаниста Србије (1995-1999), председник Стручног савета Универзитета у Београду 2005-2010 итд. За свој научни и стручни рад добио бројна признања и награде у Друштву архитеката Београда, Удружењу урбаниста Србије и Асоцијацији просторних планера Србије. На међународном плану имао звање координатора научног савета Academia Danubiana на Универзитету у Бечу и једног од три координатора мреже научних институција централне и источне Европе Spa.ce-Net (са Проф. Б.Милером и Проф.М.Финком).
* Освојио цео низ награда на јавним конкурсима из области просторног планирања (друга награда на међународном конкурсу у Пољској 1981, прва награда за подручје Северног Мостара-са коауторима), урбанизма (прве награде за делове Шапца са И. Марићем, Босанског Брода са М. Тимотијевићем, Приштине са И. Марићем, и друге награде), архитектуре (прва награда за идејно решење јавне гараже у Масариковој улици у Београду), итд.

**AКТИВНОСТИ У ОКВИРУ АИНС ОД 2010 ДО 2016**

**Предавања**: Просторни план Републике Србије 2010-2020, 2010

**Конференције**: Иницирање и организовање међународне конференције у оквиру SpaCE.Net мреже научних институција за просторно планирање (са ИАУС), 2011

**Округли столови**: Иницијатор и организатор ОС о саобраћају 2010

Иницијатор и организатор ОС о водама 2010

Иницијатор и организатор ОС о мини хидроелектранама, 2011

Иницијатор и организатор ОС о *паметном* граду у Србији, 2016

**Књиге:** Уредник и један од аутора књиге *Могућности систематског увођења концепције интелигентног града у Србији*, 2016 (у припреми)

**Пројекти**: Иницијатор и генерални координатор припреме предлога пројеката за сарадњу Србије и Казахстана (међуоделењска активност), 2016

**Функција**: Помоћник секретара оделења грађевинских наука

Члан оделења за међународну сарадњу

Све наведене активности су рађене у сарадњи са секретаром АИНС проф.др Милољубом Смиљанићем и Радмилом Грујић, и секретаром оделења грађевинских наука проф.др Живојином Прашчевићем.